असम के ढुबरी जिला में सोमवार के ब्रह्मपुत्र नदी में नाव पलटला से कम से कम 100 लोगन के मुवला के आसंका बा , जबकि अबहीं 150 से ज्यादा लोग लापाता बाड़न, कई लोग तइर के आपन जान बचा लेहले. नाव पऽ 250 से ज्यादा लोग सवार रहले. मरे वालन में कइगो महिला अउर बच्चा शामिल बाड़न. प्रधानमंत्री मनमोहन सिंह एह हादसा पऽ शोक जतवले बाड़न. हादसा के खबर मिलला के बादे से बचाव आ राहत के काम चल रहल बा.
एगो अधिकारी के मोताबिक नाव जब ढुबरीघाट पार करत रहे, तबे पलटि गइल. बतावल जात बा कि तेज हवा अउर बरखा में नाव घेरा गइल. छमता से ढेर लोग के हाखला से नाव पलट गइल. ढुबरी के पुलिस अधीक्षक पी. सलोई कहले कि सीमा सुरक्षा बल के जवान मदद में लागल बाड़न.
प्रधानमंत्री राहत आ बचाव खातिर असम सरकार के मदद अउरी पीड़ित परिवारन के प्रधानमंत्री राहत कोष से सहायता देवे के निर्देश देले बाड़न.
bho_Deva bho_Deva bho_Deva